Char-à-Bancs - Wikipedia, déi fräi Enzyklopedie

# Char-à-Bancs

### Vu Wikipedia, der fräier Enzyklopedie.

En amerikanesche Char-à-Bancs

E Char-à-Bancs ass eng véierriedereg Kutsch déi als Zweespänner oder Véierspänner ka gefuer ginn.

D'Kutsch huet eng laang Këscht op deeër a puer Reie Bänke stinn, an déi bal ëmmer zu de Säiten op ass. Dës Bänke stinn de queesche Wee op der Këscht, meeschten sinn et der zwou oder dräi. Zwou Reie kënnen och Réck widder Réck stoen.

Char-à-Bancs goufen haaptsächlech benotzt fir spadséieren ze fueren, oder fir op d'Juegd ze fueren.

Déi éischt Documentatioun déi ee vu Chars-à-Bancsë fënnt ass aus der Mëtt vum 18. Joerhonnert, an ass an engem Artikel vum Journal helvétique vum Dezember 1764 ze fannen.

D'Englänner hunn de Char-à-Bancs eréischt 1845 matkritt. Den éischte Char-à-Bancs deen et an England gouf, war e Cadeau deen de Louis-Philippe der Kinnigin Victoria gemaach hat. E gouf vun de Paräisser Carossieren Gauthier et Picheron gebaut, an e steet haut an der kinnéklecher Residenz Hampton Court.

Vun "http://lb.wikipedia.org../../../c/h/a/Char-%C3%A0-Bancs_1432.html"

Kategorie: Päerdskutschen

##### Views

- Artikel
- Diskussioun
- Aktuell Revisiounen

##### Sichen